GiliGold/VAD_KnessetCorpus huggingface dataset:
ניסן סלומינסקי: היה, הוא הסביר, זה מלגות שנותנים לחרדים שלומדים השכלה.
סתיו שפיר: אני יודעת מה זה.
ניסן סלומינסקי: התחיל בשנה שעברה, והם לומדים, היום הם שנה שנייה ושלישית על פרויקט שכבר אושר, עכשיו הם מקבלים את המלגות של שנה שנייה או חלק של שנה שלישית.
סתיו שפיר: זאת אומרת שאם אנחנו לא מאשרים, אז אנשים לא יקבלו את המלגות.
ניסן סלומינסקי: אז המשרד ימצא מקורות אחרים, ואם לא אז זה ייעצר.
<רן רידניק: בוא רק נוסיף שהמשמעות האופרטיבית של אי-אישור העודפים, שהמשרד עצמו מנוע מלבצע פעילות חדשה, כי כל פעילות חדשה בעצם נבלעת על חשבון הצורך שלו לממן התחייבויות קודמות.
<רן רידניק: אי-אישור עודפים גורם לכך שהמשרד לא יכול להשתמש בכסף שיש לו בשנת 2013.
אראל מרגלית: כלומר, הם כן ילמדו, אבל אז הוא לא ייקח את ההתחייבויות החדשות של זה.
<רן רידניק: במקרה הזה, בדוגמה הזאת למשל, ילמדו את הקודמים, אבל הוא לא יוכל לפתוח מסלול חדש מכיוון שהתקציב החדש שלו ייבלע במימון ההתחייבות הקודמת.
ניסן סלומינסקי: ישלמו לו את המלגות על חשבון תקציב 2013 שאושר.
משה גפני: דווקא הדף פה מסביר בסדר, רק הנושא של עידוד תעסוקה, אני רואה שיש שם גם עידוד ערבים וגם עידוד משפחות חד-הוריות, למה הבאת דווקא את הדוגמה של עידוד חרדים?
משה גפני: סתם אני שואל רק מבחינת - - -
<רן רידניק: כי זה מיזם רב-שנתי קלאסי על-פני שלוש-ארבע שנים - - -
משה גפני: גם הערבים.
עיסאווי פריג': יודעים שתגיב על זה.
<רן רידניק: ערבים זה מרכזי הכוון, אבל כבוד היושב-ראש בדימוס צודק בהחלט, ומשרד הכלכלה עושה גם תוכניות לעידוד התעסוקה לאוכלוסייה הערבית.
נחמן שי: הוא אמר משהו על מה שהיה - - -
משה גפני: גם הפריפריה, עולים, מבוגרים - - -
נחמן שי: הוא אמר מה שהיה ומה שקורה.
אראל מרגלית: גפני הוא יושב-ראש – גפני, אתה יושב-ראש במיל', לא בדימוס.
ניסן סלומינסקי: רבותי, אחרי שראינו את הדוגמאות - - -
ראובן ריבלין: מי שהוא בדימוס כבר לא יכול להיות.
ניסן סלומינסקי: רב יצחק, מאחר שראינו את זה, אני מעלה את זה לאישור – מאחר שזה עודפים מחויבים וכבר ועדת הכספים הקודמת לנו אישרה את הסכומים מעיקרם וכנסת ישראל אישרה את הסכומים מעיקרם, רק עודפים מחויבים, וראינו את הדוגמאות רק כדי להבין, וזה חד-פעמי, וכפי שיעל אמרה: אין כאן שום שינוי במובן הזה שכל פרויקט שאושר ממשיך אותו פרויקט בדיוק, כלומר, אין כאן סטיות שאנחנו צריכים לתת את לבנו לעניין – אני מציע - - -
קארין אלהרר: רגע, עשינו בדיקה מדגמית של הדברים?
יצחק כהן: מה בדיקה מדגמית?
ניסן סלומינסקי: אני רוצה להסביר.
ניסן סלומינסקי: לא הבנתי, מה שאלת?
ניסן סלומינסקי: מה שעשיתי עכשיו, סתם פתחתי רק כדי שנרגיש ונבין.
ניסן סלומינסקי: אם אתם רוצים, אין שום בעיה לעבור על כולם.
ניסן סלומינסקי: אם את רוצה, יכול להיות שאחרים יגידו שהם מסתפקים בזה.
סתיו שפיר: לי יש עוד הרבה מאוד שאלות.
סתיו שפיר: בכל עמוד שאני פותחת יש לי כמה שאלות, אז אולי צריך לעבור על זה.
ניסן סלומינסקי: אבל השאלות זה שאלות שהוועדה הקודמת נשאלה.
קארין אלהרר: בכלל לא הגענו לדוגמה של עפר.
ניסן סלומינסקי: את לא באה לדון על דבר שכבר אישרו, כולל ועדת הכספים הקודמת והכנסת.
סתיו שפיר: ניסן, עם כל הצניעות, אני לא מרגישה בנוח לאשר או להצביע על העברות של עשרות ומאות מיליונים בלי לברר כל שקל פרט ופרט, לא מדובר פה על עשרה שקלים.
סתיו שפיר: אנחנו רק התחלנו לפתוח את החוברת, שאלנו אותו שלוש שאלות.
ניסן סלומינסקי: עוד פעם, אחזור פעם חמישית, אנחנו לא צריכים להצביע.
עיסאווי פריג': סתיו, אין לנו סיכוי, לא נצליח להבין את זה.
סתיו שפיר: אנחנו לא חייבים להצביע?
ניסן סלומינסקי: סתיו, אין בעיה, את לא חייבת להצביע, אנחנו גם לא צריכים מבחינת החוק להצביע, שר האוצר מודיע לנו ונגמר הסיפור.
ראובן ריבלין: על העברות?
ראובן ריבלין: תלוי לאן הולכות ההעברות.
סתיו שפיר: אם שר האוצר הודיע, אז חבל שהגענו - - -
ניסן סלומינסקי: בסדר, אני אומר, אני מצביע - - -
ניסן סלומינסקי: אצביע על כל אחד בנפרד בגלל ה-21 יום.
סתיו שפיר: אם הוא מודיע, אז אין סיבה בכלל לנהל את הדיון, אז למה בכלל - - -
יצחק כהן: יש לקואליציה רוב?
ניסן סלומינסקי: אני אומר עוד פעם, אני מסביר – מאחר שאין כאן שום סטייה, הסיבה לדיון זה שאם לא נצביע אז יש 21 יום עד שזה מתחיל לפעול.
ניסן סלומינסקי: במשרדים גם ככה כבר לחוצים.
סתיו שפיר: אז אם הם לא מעבירים לנו מראש את החוברות האלה, אז עדיף שימתינו את 21 הימים שהם צריכים להמתין, אני מצטערת.
ניסן סלומינסקי: בסדר, זאת דעתך, אין בעיה.
סתיו שפיר: זו דעתי כחברת ועדת הכספים.
ניסן סלומינסקי: אין לי בעיה שזו דעתך.
אראל מרגלית: אבל סתיו, רגע, אני רוצה להגיד משהו.
ניסן סלומינסקי: מאה אחוז, בסדר גמור, את יכולה לא להצביע או להצביע נגד.
סתיו שפיר: זו לא שאלה של להצביע נגד - - -
אראל מרגלית: אבל אני רוצה להגיד משהו ברמה הפרוצדורלית.
אראל מרגלית: אני לא יודע, אני מרגיש שאם המדינה אישרה תקציב ועברו על זה בצורה מפורטת – יכול להיות שבפעם הקודמת לא עברו על זה בצורה מפורטת, אבל אני מניח רגע שעברו על זה בצורה מפורטת – וכרגע יש בעיה של Cash Flow, שחלק מה- Cash Flowהולך לשנה הבאה, אני מרגיש שזה לגמרי סביר לאשר את זה, זו התנהלות תקינה של מערכת.
אראל מרגלית: אני כן אומר שאם מבקשים מאתנו להצביע על זה, אז אנחנו צריכים את האפשרות לדעת איפה ההתלבטויות ואם יש "שפיל" או לשאול את כל השאלות שסתיו רוצה לשאול, כלומר - - -
עיסאווי פריג': אראל, זה לא העניין של "שפיל".
ראובן ריבלין: אדוני היושב-ראש, עם כל הכבוד, רק אעזור לך, סתיו שפיר צודקת במאה אחוז בלי שהיא נימקה נכון.
ראובן ריבלין: שר האוצר מגיש הודעה לוועדת הכספים שבכוונתו, שזה בסדר גמור.
ראובן ריבלין: אם ועדת הכספים תוך 21 יום לא שוללת את זה, זה מאושר, אבל אנחנו יכולים לומר לממשלה – ואני לא מתייחס כרגע לפרטים – שאנחנו לא מסכימים, האם אני צודק, היועצת המשפטית?
אלעזר שטרן: רגע, אבל, רובי - - -
ראובן ריבלין: לגופו של עניין אני מצביע עם הממשלה - - -
אלעזר שטרן: זו לא השאלה.
ראובן ריבלין: אני רק אומר שהיא צודקת כי שמים את זה על שולחן הוועדה, זאת אומרת, זה צריך לבוא לידיעת כל חברי הוועדה, אחד מחברי הוועדה יכול לבוא ולומר: רבותי, יש לי שאלות לעניין זה, ואני לא מסכים לבקשתו של שר האוצר.
ראובן ריבלין: כמובן שאם כך הדבר, אז בוודאי יש מי שגם - - -
סתיו שפיר: אני רוצה להוסיף משהו.
ניסן סלומינסקי: מאחר שאלה דברים שאושרו, מאחר שזה אושר על-ידי ועדת הכספים, על-ידי הכנסת - - -
אלעזר שטרן: נאמר לנו שהכול תחת חוזים.
עיסאווי פריג': ניסן, למה להניח את זה שוב?
ראובן ריבלין: לגופו של עניין זה אין לי שום בעיה – מבחינת הפרוצדורה סתיו צודקת מבלי שהיא יודעת למה.
סתיו שפיר: הבעיה שיש פה עבודה לא מקצועית, והיא לא מקצועית מכמה כיוונים.
סתיו שפיר: היא גם לא מקצועית מצדנו כחברי כנסת לשבת פה ולהצביע על דברים שראינו אותם בפעם הראשונה עכשיו, לא הספקנו לקרוא פה שום דבר, אנחנו לא מבינים 99% ויותר ממה שמופיע בטבלאות.
סתיו שפיר: אז זה פשוט לא מקצועי כחברי ועדה – תקני אותי, היועצת המשפטית, אם אנחנו יכולים או לא יכולים לעכב הצבעה או לעכב את האישור הזה או להחליט שאנחנו לא מאשרים כרגע עד שלא נתווה ביחד נוהל תקין להעברות תקציביות וגם להעברות העודפים בצורה שתהיה הוגנת, בצורה שנוכל להיות שלמים עם עצמנו ולא להרגיש שאנחנו מבזים את התפקיד שניתן לנו.
ראובן ריבלין: 21 יום יש לנו.
ניסן סלומינסקי: אני לא חושב שבעודפים מחויבים אנחנו מבזים את התפקיד כי אנחנו לא הולכים לאשר – עוד פעם, הרי כל אחד, אין בית-דין בודק בית-דין שקדם לו.
ראובן ריבלין: התקציב עצמו אושר.
יצחק כהן: אלא אם כן גדול הוא.
ניסן סלומינסקי: אלא אם כן או גדול או שעושים שינויים, אבל פה אין שינויים, אז את שוב הולכת לבדוק - - -
קארין אלהרר: שיתחייבו על זה, ניסן.
קארין אלהרר: אני רוצה שהרפרנטים יבואו ויגידו כל אחד בתחומו שלא היה שינוי, לא בסכומים, לא בשנה - - -
ניסן סלומינסקי: הודיעה כאן האחראית על הרפרנטים שאין בנושא הזה שום שינוי, היא הודיעה את זה שלוש פעמים.
ניסן סלומינסקי: שאלנו אותה והיא אמרה שבחוברות האלה כל דבר הולך לייעוד שלו, אין שום שינוי, ודרשנו שאם יהיה פעם שינוי, למרות שזה חד-פעמי, חד-שנתי, ודאי שהם יבואו ויגידו, ואז יהיה לנו דיון.
עיסאווי פריג': עצם הנחתו על השולחן כאן - - -
ניסן סלומינסקי: רגע, עפר ביקש רגע.
עיסאווי פריג': אה, סליחה.
עפר שלח: תוך סיכון על זה שאני חוזר על הדברים שאמרתי קודם, אבל זה בשביל עיסאווי, כי הוא פשוט לא היה.
אראל מרגלית: ובשביל שנבין.
עפר שלח: לא הבנת פעם ראשונה זה בשבילך גם, אראל, אבל זה היה המשך הדברים שלך, אז זה בסדר.
עפר שלח: אני חושב שצריך להתייחס קודם כול לעודפים המחויבים, וגם בהינתן הדברים שיעל מבורך אמרה פה ובהינתן זה שזה אושר וכן הלאה, אני חושב שזו תהיה התעללות במשרדים לא לאשר את זה - -
עפר שלח: - - ולעכב את זה 21 יום בשביל שנגיד משהו.
עפר שלח: אבל אני חושב שמשרד האוצר צריך להבין ממה שקרה וקורה פה עכשיו את הצורך בנוהל אחר לקראת ההעברות, כי בהעברות זה יהיה אחרת.
ניסן סלומינסקי: מסכים אתך, מסכים.
עפר שלח: אני חושב שהנוהל צריך להיות שאנחנו מקבלים את זה מספיק זמן מראש, מעלים שאלות, ולא עוברים סעיף סעיף, כי נעבור סעיף סעיף לא נגמור את זה, אלא עוברים על סעיפים שחברי כנסת מראש העלו עליהם שאלות.
ראובן ריבלין: ביקשו לדון בהם.
עפר שלח: ואז גם הרפרנטים מוכנים ולא באים עם איזו דוגמה תיאורטית של חשמל - -
ניסן סלומינסקי: לא, אז ודאי.
עפר שלח: - - אלא עם הדברים הקונקרטיים, וגם אנחנו יכולים לדון ברצינות בדברים שלדעתנו אחרי שראינו אותם מראש, דורשים דיון ברצינות.
עפר שלח: תחת זה אני חושב שאת העודפים המחויבים צריך לאשר.
ניסן סלומינסקי: אתה צודק, בוודאי.
ניסן סלומינסקי: ואם יבוא רפרנט בהעברות הכספיות וידבר מה שדיבר פה, אז ההעברה הזאת לא תטופל בכלל.
עפר שלח: אבל הוא ידבר ככה אם אנחנו נקבל את זה.
ניסן סלומינסקי: לא, אני אומר לך שלא.
יצחק כהן: הרפרנטים דיברו בסדר גמור, ניסן, אני מבקש.
ניסן סלומינסקי: הם דיברו בסדר, אבל לא תמיד הם ידעו בדיוק.
יצחק כהן: הם ידעו הכול.
יצחק כהן: זה שחברי הכנסת לא הבינו אותם זו לא הבעיה של הרפרנטים.
ניסן סלומינסקי: זה אתה צודק.
אלעזר שטרן: נאמר לנו מראש – צריך להגיד את האמת - שהכול תחת חוזים בכלל.
יצחק כהן: לא, זה חלק.
ניסן סלומינסקי: מה זה חוזים?
ניסן סלומינסקי: נניח חשמל, סתם אני אומר, או משרד ששכרו או עובדים ששכרו, כל זה זה חוזים, מה הכוונה?
ניסן סלומינסקי: זה פרויקטים שעובדים.
משה גפני: מה חוזים?
אלעזר שטרן: נכון, כדי להגיד על מה מיותר הדיון.
משה גפני: לא, זה לא תחת חוזים, זה תקציב המדינה פה.
משה גפני: מונח פה תקציב המדינה.
ניסן סלומינסקי: של 12'.
משה גפני: אבל זה לא חוזים, אני כל הזמן - - -
ניסן סלומינסקי: חלק זה חוזים, חלק גדול זה חוזים.
משה גפני: חלק, כמו בכל תקציב מדינה.
ראובן ריבלין: אתה יודע מה, גם בתקציב המדינה יש חוזים בין מפלגות למשל, תקציבים פיקטיביים זה חוזים.
משה גפני: על שולחן הכנסת, הסכמים קואליציוניים.
ניסן סלומינסקי: כמו שעפר אמר, כדי לא להתעלל במשרדים אז נעבור, נעשה הצבעה דבר דבר.
ניסן סלומינסקי: מי שמרגיש שהוא לא יכול להצביע, בסדר, אז לא יצביע, כי אנחנו כאן למעשה לא רק שמאשרים, אנחנו רוצים לקצר את ה-21 יום ולתת למשרדים לעבוד כפי שהם עבדו במאה אחוז בסדר לפי האישורים של הכנסת וועדות הכספים של 2012.
עיסאווי פריג': ניסן, מה עם הנהלים שציין אותם עפר?
ניסן סלומינסקי: אמרנו שנגבש אותם ונודיע אותם, לכן היום אין העברות כספיות.
סתיו שפיר: ב-1 באוקטובר זו תהיה הודעה או שזה כבר יהיה יישום?
עיסאווי פריג': מי יבטיח לנו שהנהלים העתידיים של ועדת הכספים אכן יתנהלו בצורה מקצועית?
ניסן סלומינסקי: אביא אותם לקראת הישיבה הבאה, ואז אם מישהו יהיה לו הערות יוכל לומר, אבל כבר לישיבה הבאה אנחנו נפעל לפני – לקראת ההעברות הכול יפורסם.
סתיו שפיר: בישיבה הבאה כבר יהיו העברות או שנדון בתקנון החדש לאיך אנחנו - - -
ניסן סלומינסקי: יהיה הכול.
עיסאווי פריג': מה זה הכול?
סתיו שפיר: השאלה אם לפני הישיבה הבאה כבר נקבל את החומרים מראש, לפחות שבוע מראש.
ניסן סלומינסקי: אמרתי שכן, אמרתי שאני יושב עם האוצר.
סתיו שפיר: זאת אומרת, לא יהיו העברות תקציביות.
ניסן סלומינסקי: יהיו גם העברות כספיות, את תקבלי את זה מראש, אני לא מבין מה – את רוצה לקבל מראש?
עיסאווי פריג': נהלים.
סתיו שפיר: אשאל, האם לקראת הישיבה הבאה שבה מתקיימות העברות תקציביות נקבל שבוע מראש, לפחות?
ניסן סלומינסקי: לא יודע אם שבוע, אולי שלושה ימים, נניח.
ניסן סלומינסקי: לא חשוב, אולי - - -
סתיו שפיר: בוא נדון עכשיו כבר בנהלים.
ניסן סלומינסקי: אני לא צריך לדון אתך.
ניסן סלומינסקי: לא יהיה טוב, אז לא תדוני אחר כך.
ניסן סלומינסקי: אני לא מצליח לפעמים להבין – נניח שנשב שלושה ימים, לא יהיה טוב, תבקשי ארבעה ימים, אבל מה את - - -
סתיו שפיר: אני שואלת האם מראש אנחנו הולכים לדעת – ואולי עדיף כבר לדבר על זה עכשיו – מה הולך להיות הנוהל להבא לפני ההעברות הכספיות, כדי שלא נגיע בפעם הבאה ונעשה העברות תקציביות כשפתאום יסתבר לנו שהנוהל אומר ארבע דקות לפני הישיבה, ארבע דקות אחרי תחילת הישיבה.
ניסן סלומינסקי: בסדר, אז לא תעשי את ההעברה הכספית.
עיסאווי פריג': לא ככה, ניסן.
ניסן סלומינסקי: אני לא מצליח, אני יודע שאתה - - -
סתיו שפיר: אז מה שאתה אומר – אני חושבת שגם אף אחד אחר לא יעשה פה העברה כספית.
סתיו שפיר: הייתה פה הסכמה מאוד רחבה של הקואליציה והאופוזיציה על זה שאנחנו לא מוכנים לעשות העברות תקציביות בלי שיהיה נוהל - - -
ניסן סלומינסקי: סתיו, מאחר שאני יודע, ומאחר שאני פתחתי ואמרתי את זה, לא חיכיתי שאת תבואי ותגידי, אמרתי שאשב עם האוצר לגבש נהלים ואפעל לפיהם, לא ימצא חן - - -
סתיו שפיר: את החלק הזה הבנתי, אני מבינה די מהר.
עיסאווי פריג': ניסן, אז אתה מבטיח - - -
סתיו שפיר: אני בכל זאת אומרת, האם הנהלים יגובשו לפני הישיבה, נגיע לישיבה כשכבר אנחנו אחרי לפחות כמה ימים עד שבוע שקיבלנו את החומרים ואנחנו מוכנים עם שאלות, האם נוכל לזמן לישיבה אנשים שיענו לנו על השאלות, זה מה שאני שואלת, לפני שנבצע העברה תקציבית ראשונה?
ניסן סלומינסקי: כל ישיבה של העברות כספיות נמצאים כאן הרפרנטים שידעו לתת תשובה על כל דבר.
עיסאווי פריג': לא, אתה לא עונה.
סתיו שפיר: זו לא השאלה שלי.
סתיו שפיר: אתה יודע שזו לא השאלה שלי.
עיסאווי פריג': אתה מבטיח - - -
ניסן סלומינסקי: אז אני לא יודע מה את שואלת.
ניסן סלומינסקי: את רוצה להזמין לכאן את שר האוצר?
סתיו שפיר: יכול להיות - - -
ניסן סלומינסקי: שר האוצר לא יבוא, יבוא הרפרנט שמטפל באותו סעיף.
סתיו שפיר: יכול להיות אבל שאם אקבל את המידע מראש, תהיה לי שאלה מאוד מאוד חשובה שארצה ששר האוצר יענה.
עיסאווי פריג': ניסן, בדיוק זאת השאלה, אתה מבטיח שלא תניח - - -
ניסן סלומינסקי: אני יודע, אבל מה שיהיה לפי מה שאת אומרת, שיבוא לכאן כל ישיבה: ראש הממשלה, שר האוצר וכו', לא יקרה דבר כזה.
עיסאווי פריג': לא צריך, מה זה קשור?
סתיו שפיר: אולי לא יקרה, יכול להיות שהכול ייראה תקין - - -
ניסן סלומינסקי: אני לא מבין מה את רוצה – אמרתי רפרנטים, נו, אז מה?
עיסאווי פריג': ניסן, אתה מבטיח שבישיבות הבאות נושא ההעברות לא יונח על השולחן - - -
ניסן סלומינסקי: אמרתי שנגבש – לא יהיה, יהיה לפני כן, יגיע לכל אחד לפני כן - - -
סתיו שפיר: הוא לא מבטיח.
ניסן סלומינסקי: לא מבטיח?
ניסן סלומינסקי: את רוצה שעכשיו נדון אם זה י שבוע או חמישה ימים, לא יהיה עכשיו דיון על זה, גמרנו.
סתיו שפיר: לא, אני רוצה שעכשיו נקבל את ההסכמה וההבטחה שלך כיושב-ראש הוועדה, שלפני ההעברה התקציבית הראשונה שנעשה כבר יגובש הנוהל, יוסכם הנוהל ונקבל את הטפסים מראש ונוכל לחקור אותו מראש.
ניסן סלומינסקי: לא, הוא לא יגובש, אתם תקבלו את הכול לפני כן.
ניסן סלומינסקי: אגבש נוהל והנוהל הזה יפעל.
ניסן סלומינסקי: לא ימצא חן בעינייך הנוהל, נניח, אם נניח נקבע ארבעה ימים ואת תרצי שישה ימים, תעלי את זה לדיון.
עיסאווי פריג': העיקר שיהיה לפני, שיהיה לנו זמן לעיין בחומר.
סתיו שפיר: אנחנו לא מדברים פה על ההפרש הזה, אנחנו מדברים פה על - - -
קארין אלהרר: ניסן, אנחנו מבקשים שבוע, זה נראה לי לגיטימי.
ניסן סלומינסקי: לא יודע אם שבוע, אני לא מאמין שכולם יכולים לעמוד בדבר כזה.
ניסן סלומינסקי: עזבי, בסדר, אשב עם האוצר, אני לא חושב ששבוע זה זמן שהם מסוגלים לעמוד בזה, כי העברות כספיות - - -
קארין אלהרר: עם כל הכבוד, יש לחברי כנסת עוד איזה דבר או שניים חוץ מההעברות ההכספיות.
יצחק כהן: ניסן, אתה יכול להפנות אותם לאוצר, האוצר ישמח לעזור להם.
ניסן סלומינסקי: זה ודאי, כל אחד.
ניסן סלומינסקי: הם יקבלו את זה, אבל אני לא יודע אם שבוע לפני כן אפשר כבר להעביר את כל ההעברות וכו', יכול להיות שנראה.
ניסן סלומינסקי: רבותי, אנחנו מתחילים, קחו את - - -
משה גפני: אני רק מבקש לפני ההצבעה, אני מסכים.
משה גפני: אני רק מבקש לפני זה, אתה כל הזמן חוזר על האמירה הזאת, אני רוצה רק שידעו, מדובר על אישור תקציבי שהוועדה אמורה לאשר, בוודאי אפשר לעשות את זה בנוהל הרגיל של ה-21 יום.
משה גפני: מה שאושר ב-2012, כמו שבכלל מאושר תקציב מדינה, איננו רלוונטי לעניינינו בגלל שכאן נעשה – בכל סעיף אתה לא ביצעת, אתה צריך להסביר לוועדה למה לא ביצעת, אתה צריך להסביר מה אתה מבקש עכשיו מהוועדה.
משה גפני: אני סבור שזה נוהל בסדר, אני לא חושב שיש פה בעיה עם העניין הזה, אני רק אומר לכל אלה שאומרים שבעבר היו מאשרים ככה, שנדע שאנחנו הולכים לאשר עכשיו שתי חוברות, שזה בעצם מיני תקציב מדינה, שאומנם זה רק בעודפים, אבל לכל אחד יש תקנה, פתאום אני שואל על מיליון - - -
ראובן ריבלין: זה מיני תקציב מדינה שאושר כבר.
משה גפני: כן, אמרתי, אושר, אבל פתאום אתה יודע - -
ראובן ריבלין: שאושר בהקפדה יתירה במאה אחוז.
משה גפני: - - שיש מיליון 300,000 לארבעה עובדים בסין.
משה גפני: פתאום אתה יודע את זה.
ניסן סלומינסקי: מוישה, בישיבות האחרות שהיו לאורך השנים זה הגיע והצביעו על זה.
משה גפני: אני לא מערער על העניין, אני רק אומר – אני לא יודע מה שאעשה, אני באופוזיציה, לא יודע מה אעשה - - -
ניסן סלומינסקי: תעשה מה שעשית בארבע שנים האחרונות.
משה גפני: אני מוכן לעשות, אתה יודע מה, אתה תעשה את זה?
משה גפני: אבקש ממך לעשות מה שעשיתי בארבע שנים האחרונות.
משה גפני: דאגתי למעמד הביניים, מה שעכשיו לא.
עיסאווי פריג': ומה עשית עם העודפים המחויבים שהיו?
משה גפני: אישרתי אותם, בגלל שהמדינה לא הייתה יכולה - - -
ניסן סלומינסקי: אישר אותם.